Diari Oficial de la Generalitat Valenciana


Sumari del DOGV 9461, del 02-11-2022 (2022/9746)

RESOLUCIÓ de 21 d'octubre de 2022, de la consellera d'Innovació, Universitats, Ciència i Societat Digital, per la qual, en execució de sentència, es tenen per anul·lades les referències que limiten únicament a estudiants d'universitats públiques les beques salari lligades a la renda per a la realització d'estudis universitaris durant el curs acadèmic 2020/21 en les universitats de la Comunitat Valenciana, convocades per la Resolució de 9 de setembre de 2020 (DOGV 16.09.2020, correcció d'errades DOGV 29.09.2020).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9461

Data del DOGV
:   02-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9746


Data del document
:   21-10-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 21 d'octubre de 2022, de la consellera d'Innovació, Universitats, Ciència i Societat Digital, per la qual, en execució de sentència, es tenen per anul·lades les referències que limiten únicament a estudiants d'universitats públiques les beques salari lligades a la renda per a la realització d'estudis universitaris durant el curs acadèmic 2020/21 en les universitats de la Comunitat Valenciana, convocades per la Resolució de 9 de setembre de 2020 (DOGV 16.09.2020, correcció d'errades DOGV 29.09.2020). [2022/9746]  
  
La sentència número 547/21, de 2 de novembre, de la sala contenciosa administrativa, secció 4a, del Tribunal Superior de Justícia de la Comunitat Valenciana, en el recurs contenciós administratiu núm. 329/2020, conforme a l'acte d'aclariment de sentència d'11 de març de 2022, diu:  
  
«Decidim  
Hem de declarar i declarem l'aplanament de la Generalitat Valenciana a les pretensions deduïdes per la Universitat Catòlica de València Sant Vicent Màrtir en el recurs contenciós administratiu interposat contra la RESOLUCIÓ de 9 de setembre de 2020, de la Conselleria d'Innovació, Universitats, Ciència i Societat Digital, per la qual es convoquen beques salari lligades a la renda per a la realització d'estudis universitaris durant el curs acadèmic 2020-21 en les universitats de la Comunitat Valenciana, en el sentit assenyalat en el FJ segon d'aquesta resolució [?]»  
I en el seu fonament jurídic segon diu: «del cos de l'escrit processal s'extrau que de cap manera la pretensió anul·latòria siga in integrum, sinó limitada en concret sobre el punt controvertit, apartat segon, que estableix els beneficiaris en les universitats públiques i els altres apartats que directament o indirectament limiten els destinataris-beneficiaris als alumnes precisament d'universitats públiques».  
  
Sentència que ha sigut declarada ferma.  
Per això, en compliment de l'obligació de complir les sentències en la forma i els termes que en aquestes es consignen, segons estableix l'article 103.2 de la Llei reguladora de la jurisdicció contenciosa administrativa, RESOLC:  
  
Primer  
Declarar anul·lades, en execució de sentència, totes les referències que directament o indirectament limiten als estudiants d'universitats públiques les beques de la Resolució de 9 de setembre de 2020, de la Conselleria d'Innovació, Universitats, Ciència i Societat Digital, per les quals es van convocar beques salari lligades a la renda per a la realització d'estudis universitaris, durant el curs acadèmic 2020-21, en les universitats de la Comunitat Valenciana. Aquestes referències han de considerar-se suprimides.  
  
Segon  
Publicar aquesta resolució en el Diari Oficial de la Generalitat Valenciana.  
  
Contra la present resolució, les parts legitimades podran promoure incident d'execució de sentència davant el Tribunal Superior de Justícia de la Comunitat Valenciana, sala contenciosa administrativa, secció 4a, de conformitat amb el que es disposa en els articles 109 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
Alacant, 21 d'octubre de 2022.- La consellera d'Innovació, Universitats, Ciència i Societat Digital: Josefina Bueno Alonso.